สังคมข่าวหุ้น
*...ดัชนีตลาดหุ้นไทยปิดที่ระดับ 1,346.47 จุด เพิ่มขึ้น 10.16  จุด มูลค่าการซื้อขาย 92,036.21 ล้านบาท จับตาผลิตภัณฑ์มวลรวมภายในประเทศ (GDP) งวดไตรมาส 3/63 ของไทย, ยอดขายรถยนต์ในประเทศ, การประชุมคณะกรรมการนโยบายการเงิน (กนง.) ในวันที่ 18 พ.ย.นี้ ส่วนต่างประเทศให้ติดตามความคืบหน้าวัคซีนต้านไวรัสโควิด-19 ...
15 พ.ย. 2563

สโนว์แมน
*…ดัชนีตลาดหุ้นไทยปิดที่ระดับ 1,346.47 จุด เพิ่มขึ้น 10.16  จุด มูลค่าการซื้อขาย 92,036.21 ล้านบาท จับตาผลิตภัณฑ์มวลรวมภายในประเทศ (GDP) งวดไตรมาส 3/63 ของไทย, ยอดขายรถยนต์ในประเทศ, การประชุมคณะกรรมการนโยบายการเงิน (กนง.) ในวันที่ 18 พ.ย.นี้ ส่วนต่างประเทศให้ติดตามความคืบหน้าวัคซีนต้านไวรัสโควิด-19 …
*…STGT ราคาพุ่ง 4.51% รับงบไตรมาส 3/63 สวย ! สร้างรายได้สูงสุดเป็นประวัติการณ์อีกครั้งถึง 8,142 ล้านบาท เพิ่มขึ้น 169.90% จากช่วงเดียวกันของปีก่อน และเพิ่มขึ้น 67.60% จากไตรมาสก่อน หนุนให้กำไรสุทธิสูงถึง 4,401.90 ล้านบาท เพิ่มขึ้น 4,113.60%  จากช่วงเดียวกันของปีก่อน และเพิ่มขึ้น 316.50% จากไตรมาสก่อน นับได้ว่าเป็นการทำกำไรที่สูงสุดต่อเนื่องจากไตรมาสก่อน เนื่องจากความต้องการใช้ถุงมือยางที่ยังคงเติบโต ท่ามกลางการแพร่ระบาดของโควิด-19  และยังทำให้ STA มีกำไรสุทธิสูงสุดเป็นประวัติการณ์อีกครั้งในไตรมาส 3/63 ที่ 2,084 ล้านบาท เพิ่มขึ้น 1,442.90% จากช่วงเดียวกันของปีก่อน และเพิ่มขึ้น 90.60% จากไตรมาสก่อน เนื่องจากรายได้จากธุรกิจถุงมือยางมีการเติบโตอย่างมีนัยสำคัญทั้งปริมาณการขายและราคาขายเฉลี่ย …
*…GPSC จัดตั้ง บจ.โกลบอล รีนิวเอเบิล เพาเวอร์ วัน (GRP1) เพื่อรองรับแผนการขยายการลงทุนในโรงไฟฟ้าพลังงานหมุนเวียนในไต้หวัน และให้ GRP1 เข้าซื้อหุ้น  Sheng Yang ในสัดส่วน 90% คิดเป็นมูลค่าการซื้อขายรวมทั้งสิ้น 2,748 ล้านบาท  ที่ประกอบกิจการผลิตกระแสไฟฟ้าจากพลังงานแสงอาทิตย์ในไต้หวัน มีกำลังการผลิต 55.80 เมกะวัตต์ ได้ COD แล้ว 54.40 เมกะวัตต์ และอยู่ระหว่างการก่อสร้าง 1.40 เมกะวัตต์ ทั้งนี้คาดว่าการดำเนินการซื้อขายหุ้นจะแล้วเสร็จในไตรมาส 1/64  คาดจะสร้างการเติบโตตั้งแต่ช่วงต้นปี 64 เป็นต้นไป  …
*…บอร์ด WHA ไฟเขียวจ่ายเงินปันผลระหว่างกาล 0.0367 บาท/หุ้น คิดเป็นยีลด์ราว 1.35% จากราคาหุ้นล่าสุด (13 พ.ย. 63) ที่ 2.72 บาท ส่วน WHAUP ปันผลระหว่างกาลในอัตรา 0.0925 บาท/หุ้น  คิดเป็นยีลด์ราว 2.23% จากราคาหุ้นล่าสุดที่ 4.14 บาท ขึ้นเครื่องหมาย XD วันที่ 26 พ.ย.นี้ และจ่ายเงินปันผลวันที่ 9 ธ.ค.นี้  แม้ว่าผลประกอบการไตรมาส 3/63 จะไม่เติบโต แต่ก็ยังน่าสนใจจากที่มีการประกาศจ่ายเงินปันผลตอบแทนนักลงทุน …
*…TMI แจ้งงบไตรมาส 3/63 พลิกมีกำไร 6.3 ล้านบาท จากช่วงเดียวกันของปีก่อนขาดทุน 4.3 ล้านบาท หนุนงวด 9 เดือนแรกพลิกมีกำไร 7.8 ล้านบาท จากช่วงเดียวกันของปีก่อนที่ขาดทุน 10 ล้านบาท จัดเป็นหุ้นขนาดเล็กที่ปีนี้เริ่มมีการเติบโตอย่างต่อเนื่อง หลังจากที่มีการรับรู้รายได้จากธุรกิจพลังงานทดแทน อย่างโรงไฟฟ้าประเภทก๊าซชีวภาพ  วางเป้า 3-5 ปีข้างหน้าจะมีกำลังผลิต 20-30 เมกะวัตต์ จากปัจจุบันมี PPA ในมือแล้ว 5.4 เมกะวัตต์ อนาคตมีแนวโน้มจะได้ย้ายกลุ่มเทรดไปในกลุ่มพลังงาน จากปัจจุบันที่เทรดในกลุ่มสินค้าอุตสาหกรรม  …
*…HMPRO จัดงานใหญ่ส่งท้ายปี “HomePro Expo” ครั้งที่ 32 ลดสูงสุด 70% พร้อมขานรับนโยบายรัฐ ร่วมมาตรการกระตุ้นเศรษฐกิจ “ช้อปดีมีคืน” ช้อปสินค้าเรื่องบ้านสามารถนำไปลดหย่อนภาษีได้ และจัดโปรโมชั่น “ช้อปดีมีเพิ่ม” รับสิทธิพิเศษคุ้มสุด ๆ กับ 4 คุ้ม ภายในงาน 10 วัน ระหว่างวันที่ 13-22 พ.ย. 63 ณ อิมแพ็ค เมืองทองธานี ฮอลล์ 9-12 น่าจะช่วยหนุนผลงานไตรมาส 4/63 ให้มีการเติบโตได้  …
*…UPA ทุ่มงบลงทุนราว 450 ล้านบาท เข้าซื้อหุ้น One Central Tower ในกัมพูชา 33.84% ลุยธุรกิจอสังหาริมทรัพย์ มองมีศักยภาพสูงที่สุดในกลุ่มประเทศอาเซียน มั่นใจผลงานปีนี้เทิร์นอะราวด์ คาดโซลาร์ฟาร์มเวียดนาม 46.70 เมกะวัตต์ หนุนผลงานไตรมาส 4 สวย !  …
*…ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz…
*…พร้อมอัปเดตตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.